**Til foresatte med 1., 2. og 3.klassinger skoleåret 2024/2025**

**12 timer gratis SFO til 1. 2. og 3. trinn**
Fra august 2024 utvides ordningen som gir 12 timer gratis SFO. Fra høsten gjelder det både 1. 2. og 3.klasse i den offentlige skolen. **Vi gir det samme tilbudet ved vår skole.** Siden vi har en egen sats på 12-15 timer pr. uke, vil det si at man kan ha plass inntil 15 timer gratis. Søknadsfrist for SFO-plass er 10.juni 2024

**Faste SFO-tider**
Når man søker om SFO-plass må man velge faste tider og fulle dager. Man kan f.eks. ikke velge å abonnere 1 time på mandag eller 3 timer på onsdag. Man kan heller ikke variere hvilke dager man abonnerer på fra uke til uke. Dersom man ønsker å endre sitt SFO-abonnement i løpet av skoleåret, må man opplyse rektor om dette minimum 14 dager før endringen trer i kraft.

**Full SFO-plass**
Dersom man ønsker SFO-plass mer enn 15 timer i uken betaler man 400 kr pr. måned pluss kostpenger. NB Justering av SFO-priser gjøres av skolens styre, i juni, så litt høyere pris kan beregnes.

**SFO-tidene**

|  |  |  |
| --- | --- | --- |
| **Dager** | **Tidspunkt** | **Timer** |
| Mandag | 14.00 – 16.30 | 2,5 |
| Tirsdag | 14.00 – 16.30 | 2,5 |
| Onsdag | 08.00 – 16.30 | 8,5 |
| Torsdag | 14.00 – 16.30 | 2,5 |
| Fredag | 14.00 – 16.30 | 2,5 |

**Prisene for 1.-2.-3. klassinger**

|  |  |
| --- | --- |
| Inntil 6 t/pr. uke  | Kr 0,- |
|  7 – 11 t/pr. uke  | Kr 0,- |
| 12-15 t/pr. uke  | Kr 0,- |
| 16 t/pr. uke eller mer  | Kr 440,- |

**Inntektsmoderasjon**
Dersom den ordinære prisen for en SFO-plass utgjør mer enn 6% av husholdets samlede inntekt, vil man få redusert pris. For 1. 2. og 3.klassinger vil dette kun tre i kraft om man abonnerer på 16   t/pr. uke eller mer (full plass). Ut fra våre SFO-priser må husholdet ha en samlet inntekt som er lavere enn kr. 421 675 for å kunne utløse inntektsmoderasjon. NB, her kan det komme nye tall for høsten 2024. For å kunne få inntekstmoderasjon må man dokumentere inntekten for 2023 ved å fremlegge selvangivelse til skolen. Årsaken til at man må fremlegge selvangivelse er at Utdanningsdirektoratet krever dette som dokumentasjon når skolen søker om refusjon for tapt SFO-inntekt. Man må senest levere selvangivelse 10.juni.